અમદાવાદઃ મંગળવારે રાત્રે ફાટી નીકળેલા તોફાનો બાદ શહેરના નવ વિસ્તારોમાં કરફ્યુ લગાવવામાં આવ્યો હતો. હિંસાના બે દિવસ બાદ શહેરમાં શાંતિ પ્રવર્તતા પોલીસે ઘાટલોડિયા, નારણપુરા અને વાડજમાંથી કરફ્યુ હટાવી દીધો હતો. ત્યાર બાદ ગઇ કાલે અન્ય છ વિસ્તારોમાં પણ શાંતિનો માહોલ જણાતાં તે તમામ વિસ્તારોમાંથી પણ પોલીસે આજે વહેલી સવારે કરફ્યુ હટાવી લેતાં શહેર હવે કરફ્યુ મુકત બન્યું છે.